Patru bărbați cu vârste cuprinse între 18 și 35 de ani, din comuna Ighiu, au fost reținuți de polițiști după ce au furat un motocultor și un atomizor.
Potrivit IPJ Alba, la data de 5 martie 2024, polițiștii Secției 1 Poliție Rurală Galda de Jos au identificat și reținut patru bărbați, cu vârste cuprinse între 18 și 35 de ani, din comuna Ighiu, județul Alba, ca persoane bănuite de săvârșirea unui furt, faptă în legătură cu care poliția a fost sesizată la data de 1 martie 2024.
Se pare că, în seara zilei de 29 februarie 2024, cei 4 ar fi pătruns în anexa unei locuințe din comuna Ighiu și ar fi sustras un motocultor și un atomizor a căror valoare a fost estimată, de către partea vătămată, la 7.000 de lei.
Prejudiciul a fost recuperat integral și a fost restituit păgubitului.
În cursul zilei de miercuri, 6 martie, cei patru bărbați reținuți vor fi prezentați Parchetului de pe lângă Judecătoria Alba Iulia, pentru dispunerea măsurilor legale.
Urmăriți Alba24.ro și pe Google News
Dacă ți-a plăcut articolul: